Na temelju članka 67. Zakona o komunalnom gospodarstvu (“Narodne novine” broj: 68/18,110/18 i 32/20) i članka 32.Statuta Općine Tučepi (“Glasnik Općine Tučepi” broj 4/09 i 01/13), Općinsko vijeće Općine Tučepi na sjednici održanoj 29. prosinca 2020.godine, donijelo je

**PROGRAM**

**gradnje objekata i uređaja komunalne**

**infrastrukture za 2021. godinu**

I.

Ovim Programom gradnje objekata i uređaja komunalne infrastrukture za 2021. godinu utvrđuje se građenje objekata i uređaja komunalne infrastrukture i nabavka opreme na području Općine Tučepi (u daljnjem tekstu: Program), koje se financira iz:

* komunalnog doprinosa,
* dijela cijene komunalne usluge,
* Proračuna Općine Tučepi,

Program sadrži :

* opis poslova s procjenom troškova za gradnju pojedinih objekata i uređaja te za nabavku opreme,
* iskaz financijskih sredstava potrebnih za ostvarivanje Programa s naznakom izvora financiranja po djelatnostima.

# II.

Program se temelji na prostorno – planskoj dokumentaciji Općine Tučepi, razvojnoj politici, ukazanim potrebama za izgradnjom određenih objekata i uređaja komunalne infrastrukture po pojedinim lokacijama i raspoloživim financijskim sredstvima

III.

1. **GRADNJA OBJEKATA I UREĐAJA KOMUNALNE INFRASTRUKTURE ZA JAVNE POVRŠINE, NERAZVRSTANE CESTE, GROBLJA I JAVNU RASVJETU**

1. JAVNE POVRŠINE

|  |  |
| --- | --- |
| **Gradnja nogostupa, uređenje javnih površina** | **Plan za 2021.** |
| REKONSTRUKCIJA NOGOSTUPA I VODOOPSKRBNOG CJEVOVODA UZ SJEVERNI RUB D8 PODGRADAC | 1.500.000,00 kuna |
| OTKUP ZEMLJIŠTA I ZGRADE ZA IZGRADNJU NOVE ULJARE (PUNIKUĆA ČEST.ZEM.2874/5 K.O.TUČEPI) | 250.000,00 kuna |
| IZGRADNJA PERA 5 ZA ZAŠTITU PLAŽE ( DRAČEVICE ) | 2.000.000,00 kuna |
| ARHEOLOŠKI ISTRAŽNI RADOVI UZ CRKVU MALE GOSPE(ZA POTREBE IZGRADNJE NOVE MRTVAČNICE I PODZEM.GARAŽA) | 80.500,00 kuna |
| REKONSTRUKCIJA PJEŠAČKE ULICE NA PREDJELU EKONOMIJA - G.RATAC | 86.000,00 kuna |
| UREĐENJE PRILAZNOG KOLNOG PUTA,PARKIR.MJESTA I TRGA NA PREDJELU GORNJA MOĆA(ZASEOK ŠARIĆI-BUŠELIĆI) | 125.000,00 kuna |
| *Poslovi obuhvaćaju izgradnju!* |  |
| UKUPNO: | **4.041.500,00** kuna |

2. NERAZVRSTANE CESTE

|  |  |
| --- | --- |
| **Izgradnja prometnica** | **Plan za 2021.** |
| REKONSTRUKCIJA PUTA U U ZASELKU PODPEĆ ( PREMA ZINI) | 70.000,00 kuna |
| BETONIRANJE STRMOG DIJELA PROTUPOŽARNOG PUTA NA PREDJELU POČIVARCE | 80.000,00 kuna |
| IZGRADNJA PROTUPOŽARNOG PUTA RATAK-VRISJE (II FAZA) | 86.500,00 kuna |
| IZGRADNJA MOSTA NA PUTU KOD SV.KATE | 75.000,00 kuna |
| OTKUP ZEMLJIŠTA ZA IZGRADNJU POTHODNIKA RATAC | 150.000,00 kuna |
| ASFALTIRANJE DIJELA NERAZVRSTANE CESTE U ZASELKU SRIDA SELA | 85.400,00 kuna |
| IZGRADNJA POTHODNIKA RATAC | 1.000.000,00 kuna |
| BETONIRANJE DIJELA PROTUPOŽARNOG PUTA RATAK(PODSTUP)-VRISJE | 175.000,00 kuna |
| BETONIRANJE PUTA PREMA ZEČEVICI - II. FAZA | 64.500,00 kuna |
| IZGRADNJA POTPORNOG ZIDA I DIJELA SUSTAVA OBORINSKE ODVODNJE U KAČOLINIMA | 85.000,00 kuna |
| *Poslovi obuhvaćaju izgradnju!* |  |
| UKUPNO: | **1.871.400,00** kuna |

1. JAVNA RASVJETA

|  |  |
| --- | --- |
| **Izgradnja i rekonstrukcija javne rasvjete u 2021. godini** | **Plan za 2021.** |
| IZGRADNJA SUSTAVA JAVNE RASVJETE NA NOVOM DIJELU ULICE ISTOČNO OD GROBLJA | 24.500,00 kuna |
| IZGRADNJA SUSTAVA JAVNE RASVJETE NA NOVOM NOGOSTUPU UZ D8 IZNAD VILLA "VINKA" | 24.950,00 kuna |
| IZGRADNJA SUSTAVA JAVNE RASVJETE UZ CRKVU SV.ROKA ( SRIDA SELA) DO SPOJA SA DRŽAVNOM CESTOM D512 | 85.000,00 kuna |
| IZRADA NOVE PLOČE JAVNE RASVJETE U TS "NEPTUN" | 16.500,00 kuna |
|  |  |
| *Poslovi obuhvaćaju izgradnju i rekonstrukciju javne rasvjete!* |  |
| UKUPNO: | **150.950,00** kuna |

|  |  |
| --- | --- |
| **REKAPITULACIJA** | **Plan za 2021.** |
| 1. JAVNE POVRŠINE | 4.041.500,00 kuna |
| 1. NERAZVRSTANE CESTE | 1.871.400,00 kuna |
| 1. JAVNA RASVJETA | 150.950,00 kuna |
| UKUPNO: | **6.063.850,00** kuna |
| **SVEUKUPNO A:** | **6.063.850,00** kuna |

IV.

Financiranje građenja objekata i uređaja i nabavka opreme iz točke III. ovog Programa vršit će se iz:

|  |  |
| --- | --- |
|  | **Plan za 2021.** |
| 1. Komunalnog doprinosa | 2.236.070,00 kuna |
| 2. Kapitalne donacije iz županijskog proračuna | 1.227.500,00 kuna |
| 3. Kapitalne donacije iz državnog proračuna | 2.000.000,00 kuna |
| 4.Proračuna Općine Tučepi | 600.280,00 kuna |
|  |  |
| SVEUKUPNO : | **6.063.850,00** kuna |

V.

Vrijednost pojedinih radova ovog Programa utvrđena je na temelju aproksimativnih količina i prosječnih cijena građenja objekata i uređaja komunalne infrastrukture na području Općine Tučepi.

Konačna vrijednost svakog pojedinog objekta utvrdit će se na temelju stvarnih i ukupnih troškova koji sadrže, ovisno o uvjetima, rješavanje imovinskih odnosa, projektiranje, nadzor i izvođenje radova.

VI.

Ustupanje radova po ovom Programu obavljat će se sukcesivno, u skladu sa Zakonom o javnom nabavi i Zakonom o komunalnom gospodarstvu.

VII.

Ukoliko se tijekom realizacije Programa opravdano pojavi potreba za gradnjom objekata koji nisu predviđeni Programom, o njihovoj realizaciji posebnu odluku donosit će Općinsko vijeće Općine Tučepi na prijedlog stručnih službi Općine Tučepi.

VIII.

Načelnik Općine Tučepi dužan je do kraja ožujka 2022. godine podnijeti Općinskom vijeću Općine Tučepi izvješće o izvršenju ovog Programa za 2021. godinu.

IX.

Ovaj Program objavit će se u Glasniku Općine Tučepi, a stupa na snagu 1.siječnja 2021. godine.

Klasa: 400-08/20-01/03

Ur.br: 2147/06-01-20-02

*U Tučepima, 29. prosinca 2020.*

**Općinsko vijeće Općine Tučepi**

Predsjednik Općinskog vijeća

*Željko Matić*

Na temelju članka 72. Zakona o komunalnom gospodarstvu ( Narodne novine broj 68/18,110/18 i 32/20 ) i članka 32. Statuta Općine Tučepi (Glasnik Općine Tučepi 4/09 i 01/13) Općinsko vijeće Općine Tučepi na sjednici održanoj 29 .prosinca 2020.godine, donijelo je

**P R O G R A M**

**održavanja komunalne infrastrukture**

**u 2021 godini u Općini Tučepi**

**Članak 1.**

Ovim Programom određuje se održavanje komunalne infrastrukture u 2021.godini na području Općine Tučepi:

Program obuhvaća:

1. **Čišćenje i održavanje javno prometnih površina**
2. **Čišćenje i održavanje zelenih površina**
3. **Održavanje javne rasvjete**
4. **Ceste, nogostupi i putovi – održavanje**
5. **Održavanje groblja**

Programom iz stavka 1.ovog članka utvrđuje se :

- opseg i opis poslova održavanja s procjenom pojedinih troškova, po djelatnostima

- iskaz financijskih sredstava potrebnih za ostvarivanje programa, s naznakom izvora financiranja.

**Članak 2.**

U 2021.godini održavanje komunalne infrastrukture iz članka 1. ove odluke u Općini Tučepi obuhvaća:

1. Čišćenje i održavanje javnih površina

|  |  |
| --- | --- |
|  | **Plan za 2021.** |
| - dezinsekcija i deratizacija | 66.000,00 kuna |
| - ostale usluge održavanja JPP | 500.000,00 kuna |
| - čišćenje i odvoz smeća sa JPP (Tučepi d.o.o.) | 125.000,00 kuna |
| - eko renta | 300.000,00 kuna |
| - pranje i čišćenje kamenih JPP | 60.000,00 kuna |
| - održavanje komunalne opreme, uređaja i manje komunalne infrastrukture | 130.000,00 kuna |
|  |  |
| UKUPNO: | **1.181.000,00** kuna |

1. Redovno čišćenje i održavanje zelenih površina

|  |  |
| --- | --- |
|  | **Plan za 2021.** |
| - redovno čišćenje i održavanje zelenih površina (košnja i odvoz trave, zalijevanje cvijeća, sadnja sezonskog cvijeća) | 126.000,00 kuna |
| - redovno čišćenje i održavanje zelenih površina (čišćenje stabala) | 20.000,00 kuna |
| UKUPNO: | **146.000,00** kuna |

|  |  |
| --- | --- |
|  |  |

1. Održavanje javne rasvjete

|  |  |
| --- | --- |
|  | **Plan za 2021.** |
| - izdaci za utrošak električne energije (javna rasvjeta) | 250.000,00 kuna |
| - tekuće održavanje javne rasvjete po ugovoru | 125.000,00 kuna |
| UKUPNO: | **375.000,00** kuna |

1. Ceste, nogostupi i putevi – održavanje

|  |  |
| --- | --- |
|  | **Plan za 2021.** |
|  |  |
| - održavanje šetnice | 500.000,00 kuna |
| - održavanje vertikalne i horizontalne signalizacije | 75.000,00 kuna |
|  |  |
| UKUPNO: | **575.000,00** kuna |

5. Groblje

|  |  |
| --- | --- |
|  | **Plan za 2021.** |
| -tekuće održavanje | 10.000,00 kuna |
|  |  |
| UKUPNO: | **0,00** kuna |

|  |  |
| --- | --- |
| **REKAPITULACIJA** | **Plan za 2021.** |
| 1. Čišćenje i održavanje javnih površina | 1.181.000,00 kuna |
| 1. Redovno čišćenje i održavanje zelenih površina | 146.000,00 kuna |
| 3. Održavanje javne rasvjete | 375.000,00 kuna |
| 4. Ceste, nogostupi i putevi – održavanje | 575.000,00 kuna |
| 5. Groblje | 10.000,00 kuna |
|  |  |
| SVEUKUPNO: | **2.287.000,00** kuna |

Financiranje održavanja komunalne infrastrukture Općine Tučepi u 2021.godini vršit će se iz sredstava:

- komunalne naknade…………………………………………… 1.000.000,00 kuna

- Proračuna Općine Tučepi ..................................................... 1.287.000,00 kuna

**Članak 3.**

Ovaj Program objavit će se u „Glasniku Općine Tučepi“, a stupa na snagu 1.siječnja 2021. godine.

Klasa: 400-08/20-01/03

Ur.br: 2147/06-01-20-03

*U Tučepima, 29. prosinca 2020.*

**Općinsko vijeće Općine Tučepi**

Predsjednik Općinskog vijeća

*Željko Matić*

Na temelju članka 117. Zakona o socijalnoj skrbi (Narodne novine broj 157/13,152/14,99/15,52/16,16/17,130/17,98/19 i 64/20), te članka 32 Statuta Općine Tučepi (Glasnik Općine Tučepi 04/09 i 01/13), Općinsko vijeće Općine Tučepi na sjednici održanoj dana 29. prosinca 2020. godine, donijelo je

**SOCIJALNI PROGRAM**

**OPĆINE TUČEPI ZA 2021. GODINU**

Socijalni program Općine Tučepi za 2021. godinu donosi programe koje financira Općina, a kojima se nastoji provoditi socijalna politika iznad standarda koje propisuje Ministarstvo zdravstva i socijalne skrbi, a provodi Centar za socijalnu skrb Makarska.

Socijalni program Općine Tučepi provodi se putem:

- Programa vezanih uz ostvarenje prava iz područja socijalne skrbi na području Općine Tučepi

- Sufinanciranje organizacija i udruženja građana čija djelatnost ima socijalni karakter

**I. Program ostvarivanja prava iz područja socijalne skrbi**

Program ostvarivanja prava iz područja socijalne skrbi osigurava pružanje financijske pomoći korisnicima u vidu:

- pružanja jednokratnih novčanih pomoći u ukupnom iznosu od 65.000,00 kn.

- naknade za podmirenje troškova ogrjeva 3.105,00 kn .

- jednokratne naknade od 4.000,00 kn za svako novorođeno dijete

- nabava poklon paketa za umirovljenike i članove iz socijalno ugroženih obitelji u ukupnom iznosu od

10.000,00 kn.

- sufinanciranja dijela naknade za prijevoz srednjoškolaca, studenata i prijevoza vikendom na relaciji

Tučepi – Makarska – Tučepi u iznosu od 80.000,00 kn .

.

Program se ostavruje na osnovu zahtjeva uz zadovoljenje kriterija i uvjeta za pravo ostvarivanja nekog vida socijalne pomoći, temeljem odluke Općinskog vijeća.

Planirana su sredstva od 217.000,00 kuna.

**II. Sufinanciranje organizacija i udruženja građana**

Sufinanciranje organizacija i udruženja građana čija djelatnost ima socijalni karakter provodi se kroz:

Red. Naziv udruge Odobren iznos

Br.

1. Savjetovalište Lanterna 3.000,00

2. Udruga Sunce Makarska 15.000,00

Ukupno**: 18.000,00**

Ukupna sredstva koja se planiraju za socijalni program Općine Tučepi za 2021.godinu iznose 235.000,00 kuna.

Ovaj Program objavit će se u Glasniku Općine Tučepi, a stupa na snagu 1.siječnja 2021.godine.

Klasa: 400-08/20-01/03

Ur.br: 2147/06-01-20-04

*U Tučepima, 29. prosinca 2020.*

**Općinsko vijeće Općine Tučepi**

Predsjednik Općinskog vijeća

*Željko Matić*

Na temelju članka 9a. Zakona o financiranju javnih potreba u kulturi (Narodne novine“ broj 47/90, 27/93 i 38/09), te članka 32. Statuta Općine Tučepi (Glasnik Općine Tučepi 04/09 i 01/13), Općinsko vijeće Općine Tučepi, na sjednici održanoj 29. prosinca 2020. godine, donijelo je

**PROGRAM JAVNIH POTREBA U KULTURI**

**OPĆINE TUČEPI ZA 2021.GODINU**

Program javnih potreba u kulturi za 2021.godinu ostvariti će se kroz financiranje djelatnosti klapa Marina Tučepi i ženske klape Fjoret Makarska, kazališne udruge starih njega Tučepi, udruge Kredenca te posebne programe koje će provoditi Jedinstveni upravni odjel: proslava Dana općine, organiziranje susreta klapa Tučepi 2021, organiziranje kulturnih događanja „ kKuTz“.

**I. Tekuće donacije Klapama**

Za financiranje rada klape Marina planiraju se sredstva u iznosu od 8.000,00 kn koja će se koristiti za pokrivanje troškova nastupa u 2021.godini. Za financiranje rada ženske klape Fjoret planiraju se sredstva u iznosu od 8.000,00 kuna koja će se koristiti za pokrivanje troškova nastupa u 2021. godini.

**II. Tekuće donacije udrugama Kazališna udruga starih „Njega“**

Za financiranje rada kazališne udruge starih njega planiraju se sredstva u iznosu od 25.000,00 kn koja će se koristiti za pripremanje kulturnih večeri i događanja u 2021.godini. Za financiranje rada udruge „Kredenca“ planiraju se sredstva u iznosu od 30.000,00 kn koja će se koristiti za organizaciju kulturnih i drugih događanja u 2021.godini

**III. Organiziranje susreta klapa Tučepi 2021**

Općina Tučepi kao organizator susreta klapa Tučepi 2021 planira utrošiti 45.000,00 kn za sufinanciranje ove manifestacije.

**IV. Organiziranje kulturnih događanja „ka Kultura u Tučepskim zaseocima“**

Općina Tučepi kao organizator kulturnih događanja „kKuTz“ planira utrošiti iznos od 250.000,00 kn koji će se iskoristiti za pokrivanje troškova (računi za nastupe kazališnih skupina, najam i montaža bina, opreme za razglas i rasvjetu).

**V. Organiziranje festivala rock glazbe “Toochepin“**

Općina Tučepi kao organizator festivala rock glazbe „Toochepin“ planira utrošiti iznos od 55.000,00 kn koji će se iskoristiti za pokrivanje troškova (autorski ugovori za nastupe izvođača, najam i montaža bine, opreme za razglas i rasvjetu).

Ukupna proračunska sredstva koja se u 2021.godini izdvajaju za javne potrebe u kulturi iznose 421.000,00 kn.

Ovaj Program objavit će se u Glasniku Općine Tučepi, a stupa na snagu 1.siječnja 2021.godine.

Klasa: 400-08/20-01/03

Ur.br: 2147/06-01-20-05

*U Tučepima, 29. prosinca 2020.*

**Općinsko vijeće Općine Tučepi**

Predsjednik Općinskog vijeća

*Željko Matić*

Na temelju članka 74.,75.i 76. Zakona o sportu (Narodne novine broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 32 Statuta Općine Tučepi (Glasnik Općine Tučepi 4/09 i 01/13) Općinsko vijeće Općine Tučepi na sjednici održanoj 29. prosinca 2020. godine, donijelo je

**P R O G R A M**

**Javnih potreba u sportu i rekreaciji**

**Općine Tučepi za 2021.godinu**

Programom javnih potreba u sportu utvrđuju se aktivnosti, poslovi i djelatnosti od značaja za Općinu Tučepi, koje se odnose na:

- provođenje dijela programa tjelesne i zdravstvene kulture djece i mladih,

- trening, organiziranje, provođenje sustava natjecanja sportskih udruženja

- provođenje sportsko rekreativnih aktivnosti djece i građana

- izgradnja i opremanje sportskih objekata

- održavanje sportskih objekata

**I. Sportski klubovi i udruženja**

Sportski klubovi i udruženja financiraju se iz proračuna na način da se osigura osnovno funkcioniranje kluba prema programima samih klubova, temeljem kriterija:

- uključenost u stalne oblike takmičenja

- rang takmičenja

- brojnost članstva

- program rada s djecom i mladima

- interes Općine za pojedinim sportskim sadržajima

Sredstva predviđena za sportske udruge planiraju se kako slijedi:

|  |  |
| --- | --- |
|  | **Plan za 2021.** |
| HNK Jadran Tučepi | 400.000,00 kuna |
| Jedriličarski klub „Sveti Ante“ Tučepi | 150.000,00 kuna |
| MNK Tučepi United Tučepi | 3.000,00 kuna |
| PŠRD Oštruj - Tučepi | 2.000,00 kuna |
| Futsal udruga Tučepi - FuT | 3.000,00 kuna |
|  |  |
| UKUPNO: | **558.000,00** kuna |

U 2021.godini predviđena su i sredstva za sufinanciranje prijevoza sportskih udruga u ukupnom iznosu od 70.000,00 kuna.

Ukupna proračunska sredstva koja se u 2021.godini izdvajaju za javne potrebe u sportu iznose 628.000,00 kuna.

Ovaj Program objavit će se u „Glasniku Općine Tučepi“, a stupa na snagu 1.siječnja 2021.godine.

Klasa: 400-08/20-01/03

Ur.br: 2147/06-01-20-06

*U Tučepima, 29. prosinca 2020.*

**Općinsko vijeće Općine Tučepi**

Predsjednik Općinskog vijeća

*Željko Matić*